Frankie Sweater Baby - PetiteKnit Opskrift
Frankie Sweater Baby strikkes oppefra og ned med raglanudtagninger på bærestykket. Der strikkes vendepinde i nakken for at lave halsudskæring. Ærmerne strikkes rundt på strømpepinde eller med Magic Loop-teknik. Frankie Sweater Baby strikkes med smalle striber i flere farver eller en enkelt farve. Størrelsesguide Frankie Sweater Baby bør have et bevægelsesrum (positive ease) på ca. 10-12 cm i forhold til barnets brystmål. Målene på den færdige sweater er angivet på forsiden af opskriften. Mål barnet, inden du går i gang med at strikke, for at vurdere hvilken størrelse, der vil passe bedst. Hvis barnet fx måler 48 cm rundt om brystet, bør du strikke en str. 6-9 mdr. En sweater i str. 6-9 mdr. har en overvidde på 60 cm og vil i nævnte eksempel give et bevægelsesrum (positive ease) på 12 cm. Størrelser: 0-1 (1-2) 2-4 (4-6) 6-9 (9-12) mdr. Mål: Overvidde: 49 (51) 53 (57) 60 (62) cm Længde: 23 (24) 26 (27) 29 (31) cm Ærmelængde: 10 (11) 13 (15) 17 (18) cm Strikkefasthed: 23 masker x 36 pinde i glatstrik på pind 3,5 mm = 10 x 10 cm Vejledende pinde: Rundpind 3,5 mm (40 og 60 cm), strømpepinde 3,5 mm Materialer: Bundfarve: 50 (50) 50 (75) 75 (75) g Cashmere Classic fra Cardiff (25 g = 112 m) eller Cashmere fra Sandnes Garn (25 g = 110 m) eller 100 (100) 100 (150) 150 (150) g Duo fra Sandnes Garn (50 g = 115 m) Stribefarve: ca. 10 (12) 14 (17) 20 (22) g Cashmere Classic fra Cardiff (25 g = 112 m) eller Cashmere fra Sandnes Garn (25 g = 110 m) eller ca. 21 (24) 27 (34) 40 (44) g Duo fra Sandnes Garn (50 g = 115 m) Sværhedsgrad: ★ ★ ★ (3 ud af 5)